CELEX: 62013TN0034
Language: lt
Date: 2013-01-23 00:00:00
Title: Byla T-34/13: 2013 m. sausio 23 d. pareikštas ieškinys byloje Meta Group prieš Europos Komisiją

16.3.2013   
            
            
               LT
            
            
               Europos Sąjungos oficialusis leidinys
            
            
               C 79/27
            
         2013 m. sausio 23 d. pareikštas ieškinys byloje Meta Group prieš Europos Komisiją
   
   (Byla T-34/13)
   2013/C 79/48
   Proceso kalba: italų
   
      Šalys
   
   
      Ieškovė: Meta Group Srl (Roma, Italija), atstovaujama advokatų A. Bartolini, V. Coltelli ir A. Formica
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo panaikinti:
   
               —
            
            
               2012 m. gruodžio 11 d. Įmonių ir pramonės generalinio direktorato avizą Nr. 1687862;
            
         
               —
            
            
               finansinio audito ataskaitą Nr. S12.16817;
            
         ir tiek, kiek būtina:
   
               —
            
            
               2012 m. lapkričio 12 d. Europos Komisijos biudžeto vykdymo (bendrojo ir EPF biudžeto) generalinio direktorato avizą dėl „Komisijai mokėtinų skolų mokėjimo užskaitos būdu“, kurioje Komisija informavo ieškovę, kad atlikta 69 061,80 euro skolos, kurią META GROUP tvirtino, kad yra skolinga Komisija pagal sutartį Take-it-Up (Nr. 245637), ir atitinkamos META GROUP skolos, nurodytos debeto avizoje Nr. 32412078833, tarpusavio užskaita;
            
         
               —
            
            
               2012 m. lapkričio 21 d. Europos Komisijos biudžeto vykdymo (bendrojo ir EPF biudžeto) generalinio direktorato avizą Nr. 1380282 dėl 16 772,36 euro skolos, kurią META GROUP tvirtino, kad yra skolinga Komisija pagal sutartį BCreative (Nr. 245599), ir atitinkamos META GROUP skolos, nurodytos debeto avizoje Nr. 32412078833, tarpusavio užskaitos;
            
         
               —
            
            
               2012 m. lapkričio 21 d. Europos Komisijos biudžeto vykdymo (bendrojo ir EPF biudžeto) generalinio direktorato avizą Nr. 1380323 dėl 16 772,36 euro skolos, kurią META GROUP tvirtino, kad yra skolinga Komisija pagal sutartį BCreative, ir atitinkamos META GROUP skolos tarpusavio užskaitos;
            
         
               —
            
            
               2012 m. lapkričio 22 d. Europos Komisijos biudžeto vykdymo (bendrojo ir EPF biudžeto) generalinio direktorato avizą Nr. 1387638 dėl 220 518,25 euro skolos, kurią META GROUP tvirtino, kad yra skolinga Komisija pagal sutartis Take-it-Up (Nr. 245637) ir Ecolink+ (Nr. 256224), ir 209 108,92 euro dydžio META GROUP skolos, nurodytos debeto avizoje Nr. 32412078833, tarpusavio užskaitos;
            
         
               —
            
            
               ir nurodyti administracijai sumokėti ieškovei 424 787,9 euro sumą su palūkanomis;
            
         
               —
            
            
               nurodyti administracijai kompensuoti ieškovės patirtus nuostolius
            
         ir priteisti iš atsakovės bylinėjimosi išlaidas.
   
      Ieškinio pagrindai ir pagrindiniai argumentai
   
   Šis ieškinys susijęs su susitarimais dėl dotacijų, sudarytais tarp ieškovės ir Komisijos, vykdant „Konkurencingumo ir naujovių pagrindų programą (KIP) (2007-2013 m.)“.
   Grįsdama ieškinį ieškovė remiasi šešiais pagrindais.
   
               1.
            
            
               Pirmasis ieškinio pagrindas, susijęs su akivaizdžia faktų vertinimo klaida, 2011 m. spalio 14 d. sutarties ECOLINK+ pakeitimo Nr. 1 pažeidimu, teisėtų lūkesčių principo pažeidimu bei įgytų teisių apsaugos, teisinio saugumo principų ir rūpestingumo pareigos pažeidimu.
               
                           —
                        
                        
                           Šiuo klausimu teigiama, kad Komisija savo veiksmais pažeidė įsipareigojimus pagal sutartį su META, konkrečiai kalbant, pritarus ieškovės pasiūlytam skaičiavimo metodui.
                        
                     
         
               2.
            
            
               Antrasis ieškinio pagrindas, susijęs su susitarimų dėl dotacijų, susijusių su KIP programa (BCreative, Take-IT-Up, Ecolink+), 11 straipsnio pažeidimu, pagrįstumo principo pažeidimu ir akivaizdžia faktų vertinimo klaida.
               
                           —
                        
                        
                           Šiuo klausimu teigiama, kad bendrovė ieškovė pateikė įrodymų, kad jos darbuotojų atlyginimai visiškai atitiko rinkos vertę, savarankiškai dirbančių kvazi priklausomų (in house consultant”) asmenų atlyginimus ir panašią veiklą vykdančių darbuotojų pagal darbo sutartis atlyginimus. Pagal vidaus teisę šie minimalūs atlyginimai gali būti padidinti 100 %, jei reikalinga paslauga yra „ypač svarbi, sudėtinga ar sunki“ (žr. 2010 m. rugsėjo 2 d. ministro įsakymo Nr. 169 6 straipsnio 1 dalį). META Group tarptautinių ekspertų įdarbinimas aptariamuose projektuose pagal sutartis „dėl koordinuoto ir tęstinio bendradarbiavimo“ taip pat yra visiškai teisėtas.
                        
                     
         
               3.
            
            
               Trečiasis ieškinio pagrindas, susijęs su administracinių veiksmų proporcingumo principo pažeidimu ir su gero administravimo ir skaidrumo principų pažeidimu bei su principo, kad kriterijai turi būti nustatomi iš anksto, pažeidimu.
               
                           —
                        
                        
                           Šiuo klausimu teigiama, kad dėl kelių egzistuojančių kriterijų, skitų nustatyti atlyginimų skaičiavimo metodą, administracija turėjo pasirinkti labiausiai privatiems asmenims palankų kriterijų. Kadangi buvo nustatyta, kad yra didžiulis skirtumas tarp Italijos ir Europos rinkose už tas pačias paslaugas taikomų tarifų, administracija turėjo priimti mažiausiai ieškovei žalingą sprendimą.
                        
                     
         
               4.
            
            
               Ketvirtasis ieškinio pagrindas, susijęs su akivaizdžia faktų vertinimo laida, 2011 m. spalio 14 d. sutarties ECOLINK+ pakeitimo Nr. 1 pažeidimu ir teisėtų lūkesčių, geros valios bei įgytų teisių apsaugos, teisinio saugumo principų ir rūpestingumo pareigos pažeidimu.
               
                           —
                        
                        
                           Šiuo klausimu teigiama, kad sprendimai dėl užskaitos yra neteisėti, nes sumos, nurodytos kaip META neįvykdyti reikalavimai pagal minėtas sutartis, yra daug mažesnės, nei realios skolos. Konkrečiai kalbant, Komisija, kaip nustatyta skundžiamoje galutinėje audito ataskaitoje, nustatydama finansuotinas išlaidas, susijusias su darbuotojais, taikė daug mažesnį valandinį tarifą nei siūlė META.
                        
                     
         
               5.
            
            
               Penktasis ieškinio pagrindas, susijęs su gero administravimo principo pažeidimu ir nepakankamu motyvavimu.
               
                           —
                        
                        
                           Šiuo klausimu teigiama, kad sprendimuose dėl užskaitos nebuvo jokių motyvų nei dėl kriterijų, nei dėl naudotų skaičiavimo parametrų. Todėl Komisija, kadangi META, gavusi parnešimą apie sprendimus dėl užskaitos, dar nebuvo informuota apie galutinės audito ataskaitos rezultatus, turėjo paaiškinti atliktus vertinimus remiantis sprendimu naudoti kitą finansuotinų išlaidų apskaičiavimo metodą nei numatytas sutartyse.
                        
                     
         
               6.
            
            
               Šeštasis ieškinio pagrindas, susijęs su akivaizdžia klaida, padaryta skaičiuojant ieškovei išmokėtinas sumas.
               
                           —
                        
                        
                           Šiuo klausimu teigiama, kad paaiškėjo, jog Komisijos atlikti skaičiavimai, susiję su užskaita, taip pat yra klaidingi. Iš tiesų, taikant fiksuotas sumas, susijusias su „Marie Curie“ programa, sąskaitose yra neatitikimų.